Chris Vorster (46), regisseur, skrywer en dosent aan Kovies, skud sy kop wanneer hy dit oor dié twee gesoute akteurs sê.
Omdat dit vars op die planke is, was dit nie sonder tegniese probleme nie. Dit het natuurlik niks te doen met hoe goed voorbereid ’n mens vir ’n verhoogstuk is nie, sê Vorster.
In ’n stadium moes die kragopwekker in die saal van die Laerskool Nelspruit, waar die stuk opgevoer word, ingespan word.
Vorster is ’n dosent in rolprentgeskiedenis en rolprent-narratief by die Universiteit van die Vrystaat.
Toe hy nog ’n akteur by 7de Laan was, het hy min tyd vir skryf gehad, want hy het laat saans by die huis gekom.
Vandat hy Gauteng vir Bloemfontein verruil het – “die beste besluit in my lewe” – bestee hy sy tyd eerder aan skryfwerk as om in die verkeer te sit. Deurdat hy tot drie ure per dag wen (wat hy in die Gautengse verkeer sou deurbring), kan hy agter die rekenaar inskuif.
“Elke keer nadat ek ’n verhoogstuk geskryf het, voel ek dis horrible. Dan wil ek wéér skryf om te verbeter.”
Oor die gehoor se geskater vandag, sê hy: “ ’n Mens is altyd dankbaar vir reaksie, dat mense die storie volg en vir hul laughs.”
Die tehuis is op ’n luukse landgoed iewers in die Kaap langs die see. Dit is omhein soos ’n tronk met wagte en honde. Al manier hoe jy “vrywillig” hier uitkom, is in ’n doodskis.
Frans (Kamper) is al ’n hele ruk daar en het ’n paar keer probeer ontsnap. Pierre (Cronjé), glo geskors uit huis Silwerkruin oor sy onhebbelike gedrag, het pas daar aangekom.
Die ooms stamp aanvanklik koppe, maar besef gou dit is nie “ons teen mekaar nie”, dit is eerder “ons teen die kinders”, vir wie hulle op hul oudag net “ ’n erfporsie werd is”.
Chris Vorster sê hy het baie meer tyd vir sy skryfwerk sedert hy Gauteng vir die Vrystaat verruil het. Hy is ’n dosent aan die Universiteit van die Vrystaat. Foto: Nico Gous
In ’n Facebook-inskrywing skryf Charlotte se pa, Neil: “Ek, Joe en die hele familie wil graag vir julle baie dankie sê vir die liefde wat ons in dié moeilike tyd ontvang het. Ons het ’n wonderlike hoeveelheid vriendelikheid ervaar van diegene van julle wat Charlotte geken het. ’n Mens kan sien sy het baie lewens aangeraak.”